HU
2023.9.29.
Az Európai Unió Hivatalos Lapja
C 349/45
A hagyományos üzemanyagok adóztatása 3.13.
Mivel egy új konstrukció kialakítása gazdasági kockázatot jelent majd az uniós hajótulajdonosok számára, az EGSZB olyan politikák elfogadását kéri, amelyek jogbiztonságot nyújtanak a hajótársaságoknak.
Ezért fontos, hogy mindaddig be legyenek fagyasztva a hagyományos (dízel) halászati üzemanyagokra kivetendő új adók, amíg az új meghajtási és üzemanyag-technológiák nem állnak rendelkezésre kereskedelmi forgalomban, és amíg nincsenek teljes mértékben rögzítve a szükséges felújításokra vonatkozó jogszabályi keretek; ellenkező esetben csak büntetnék az ágazatot.
Az uniós halászatra és akvakultúrára vonatkozó energetikai átállási partnerség 3.14.
Sem a technológiaszolgáltatók, sem a politikai döntéshozók nem szolgálnak iránymutatásokkal az ágazat számára arra vonatkozóan, hogy milyen irányt kell követniük a dekarbonizációhoz.
Az EGSZB ezért üdvözli az Európai Bizottság arra irányuló kezdeményezését, hogy szakértői csoport jöjjön létre, amely tanácsadást biztosít a különböző rendelkezésre álló alternatívákkal, a jövőbeli fejleményekkel, a piaccal stb.
kapcsolatban.
Különösen fontos lenne azonosítani, hogy mely technológiák működnek a legjobban az egyes flottaszegmensekben és régiókban, amihez szükség lehet a különböző energiaforrások kombinálására.
Emellett hasznos lenne tájékoztató és figyelemfelkeltő kampányokat szervezni a tengeri-ipari lánc számára a dekarbonizáció ösztönzése érdekében.
Kék gazdaság 3.15.
A kék gazdaság magában foglalja mindazon gazdasági tevékenységeket, amelyek a tengertől függenek.
A kék gazdaságot alkotó különböző ágazatok (halászat, biotechnológia, hajózás, tengeri szállítás, akvakultúra, hajógyárak, ellátási lánc, logisztika és közlekedés) kölcsönösen függenek egymástól, mivel közös kompetenciákon és megosztott infrastruktúrán (kikötők, logisztikai hálózatok és villamosenergia-elosztás), valamint a tengeri erőforrások fenntartható felhasználásán alapulnak.
Az EGSZB hangsúlyozza, hogy holisztikus dekarbonizációs stratégiát kell végrehajtani, és szinergiákat kell találni a lánc különböző elemei között.
Emellett az EGSZB kéri, hogy biztosítsanak megfelelő emberi erőforrásokat és készségkínálatot a modern hajók tervezéséhez, megépítéséhez és üzemeltetéséhez.
A szakképzett munkaerő odavonzása elengedhetetlen.
4.
Részletes megjegyzések
Fejlett üzemanyagok 4.1.
Az EGSZB kiemeli, hogy a nem élelmiszer- és takarmánynövényekből előállított fejlett üzemanyagokban lehetőségek rejlenek a körforgásos gazdaság, a part menti vidékek elnéptelenedése elleni küzdelem és természetesen az EU energiafüggetlenségének növelése terén.
Az EU CO2-semlegességre vonatkozó célkitűzéseivel összhangban az ilyen alternatív üzemanyagok nettó szén-dioxid-kibocsátása a motorokon belüli elégetésükkor akár nulla is lehet, ha azokat megújuló forrásokból származó villamos energiával állítják elő. 4.2.
Az Európai Bizottság különböző okokból korlátozza a növényi alapú bioüzemanyagok használatát, amit az EGSZB több véleményében is üdvözölt.
Nincs azonban egyértelmű stratégia az alternatív üzemanyagok fejlesztésére és bevezetésére, ami nemcsak a halászati ágazat, hanem más iparágak számára is fontos lenne.
Azt sem határozták még meg, hogy a nehezen dekarbonizálható ágazatok közül (amelyek egyike a halászat) mely ágazatoknak kell elsőbbségi hozzáférést biztosítani az ilyen üzemanyagokhoz.
Ez megnehezíti a halászati ágazat arra irányuló erőfeszítéseit, hogy minél gyorsabban haladjon a dekarbonizációval.
Az EGSZB rámutat arra, hogy a megújuló és alacsony szén-dioxid-kibocsátású üzemanyagok észszerű megoldást jelentenek a nehezen villamosítható ágazatok – például a halászat – szén-dioxid-mente­ sítésére.
A nem élelmiszer- és takarmánynövényekből előállított fejlett üzemanyagok a kis mennyiség és a magasabb követelményeket támasztó technológia miatt drágábbak lesznek.
Ezért – amint arra az EGSZB korábban rámutatott (9) – csökkenteni kell a fosszilis és az alternatív üzemanyagok közötti árkülönbséget, és a tisztább üzemanyagoknak megfizethetőbbé és szélesebb körben elérhetővé kell válniuk. 4.3.
Az EGSZB hangsúlyozza, hogy a jelenlegi biodízelek olyan növényekből származnak (pálma-, repce-, szója- és napraforgóolaj), amelyek nem megfelelőek a teljeskörű dekarbonizációhoz; ezenkívül nem áll rendelkezésre elegendő nyersanyag.
A (ma még nem elérhető) megoldás az lenne, ha a jelenlegi gázolajat egyre nagyobb mennyiségű e-dízellel – elektrolízissel előállított zöld hidrogénből és leválasztott szén-dioxidból készült szintetikus üzemanyaggal – kevernék.
Ezeket az e-üzemanyagokat a légkörből előzőleg leválasztott vagy ipari folyamatokból származó, még fel nem szabadult szén-dioxidból lehet előállítani.
(9)
Az Európai Gazdasági és Szociális Bizottság véleménye – Javaslat európai parlamenti és tanácsi rendeletre a megújuló és alacsony kibocsátású tüzelőanyagok tengeri közlekedésben való alkalmazásáról, valamint a 2009/16/EK irányelv módosításáról (COM(2021) 562 final – 2021/0210 (COD))(HL C 152., 2022.4.6., 145. o.).